Klubblogoen til KBK består av bokstavene KBK (hvor den siste K-en er speilvendt) og et uglehode. Begge deler i mørkeblått på hvit bakgrunn. Logoen har høstet mye kritikk, både for å speilvende en bokstav og for selve valget av en ugle. De kritiske røster hevder at ugle ikke har noe med byen Kristiansund å gjøre, og at det heller burde være en sjøfugl om det først skulle være en fugl. Årsaken til at det ble en ugle er at den skal symbolisere klokskap, og spesielt den klokskapen av at Clausenengen og Kristiansund FK endelig klarte å samarbeide om et topplag.